
Ministru kabineta rīkojums Nr. 244
Rīgā 2022. gada 5. aprīlī (prot. Nr. 19 23. §)
Par Gulbenes novada pašvaldības nekustamā īpašuma "Rasas–Ūdrupes" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Gulbenes novada pašvaldības īpašumā esošo nekustamo īpašumu "Rasas–Ūdrupes" (nekustamā īpašuma kadastra Nr. 5090 009 0064) – zemes vienību (zemes vienības kadastra apzīmējums 5090 009 0064) 0,8 ha platībā un inženierbūvi "Pašvaldības ceļš Nr. 12-14 Rasas–Ūdrupes" (būves kadastra apzīmējums 5090 009 0064 001) – Stradu pagastā, Gulbenes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Gulbenes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

